open-index/open-wikipedia-markdown huggingface dataset:
Prosečné (vrch)

**Prosečné** () je výrazný vrch v Chočských vrchoch na Slovensku. Je najvyšším vrchom ich najvýchodnejšieho rovnomenného podcelku a nachádza sa nad Prosieckou dolinou, približne  severozápadne od Liptovského Mikuláša. .

## Poloha
Nachádza sa vo východnej polovici Chočských vrchov, v geomorfologickom podcelku Prosečné. Leží v Žilinskom kraji, v okrese Liptovský Mikuláš a zasahuje na katastrálne územie obcí Veľké Borové, Kvačany a Prosiek. Západné svahy Prosečného zasahujú na územie národnej prírodnej rezervácie Prosiecka dolina.

## Popis
Mohutný masív je zo severu ohraničený Zubereckou brázdou, z východu Kvačianskou dolinou, z juhu Liptovskou kotlinou a zo západu Prosieckou dolinou. Budovaný je dolomitmi a vápencami. Súčasťou rozsiahleho masívu sú sedlom oddelené, východne situované vrchy Čierna hora () a Hrádková (). Severným smerom leží vrch Diel (), západným Lomné () a Čerenová (). Masív odvodňuje na severozápade a západe riečka Prosiečanka, na severe Borovianka, smerujúca do Kvačianky, tečúcej východným okrajom masívu. 

Západné svahy klesajú do Prosieckej doliny, ktorá je súčasťou rovnomennej národnej prírodnej rezervácie, východné strmo zostupujú do menšieho údolia, oddeľujúceho susednú Hrádkovú. Jej východné svahy tvoria Kvačiansku dolinu, taktiež chránenú lokalitu. Celý masív je krasovou oblasťou. Najbližšími sídlami sú asi  severne vzdialené Veľké Borové, juhovýchodne situované Kvačany a juhozápadne ležiaci Prosiek.

### Výhľady
Nesúvislý porast vrcholovej časti umožňuje obmedzený, no zaujímavý kruhový rozhľad. Okrem okolitých Chočských vrchov je možné pozorovať blízku Liptovskú kotlinu s Liptovskou Marou, Skorušinské vrchy, hrebeň Oravskej Magury, Oravských Beskýd, časť Malej a Veľkej Fatry, Nízke i Západné Tatry.

## Prístup
* po  zeleno značenej trase:
** z kaňonu Borovianky nad Kvačianskou dolinou cez sedlo Ostruky
** z Prosieckej doliny, rázcestia Svorad 
* po  značke z Kvačian cez rázc. Oblazy a Borovianky
* po  značke z Prosieku cez rázc. Svorad

## Referencie

## Pozri aj
* Prosečné (geomorfologický podcelok)
* Zoznam vrcholov v Chočských vrchoch

## Iné projekty

## Externé odkazy
* Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Liptov
Kategória:Veľké Borové
Kategória:Kvačany (okres Liptovský Mikuláš)
Kategória:Prosiek
Kategória:Vrchy v okrese Liptovský Mikuláš
Ján Cibuľa (hokejista)

**Ján Cibuľa** (* 8. november 1974) je bývalý slovenský hokejový útočník.

Jeho športová kariéra začala v Liptovskom Mikuláši, ale za jeho najvýznamnejšie obdobie sa považuje pôsobenie na pozícií krídelného útočníka HKm Zvolen, kde bol roky jedným z členov základného kádra. Po neúspešnom štvrťfinále s HK 36 Skalica v sezóne 2007/2008 sa dostal na listinu nežiaducich hráčov a z mužstva bol vyradený. Jeho dres mal číslo 23. Odohral päť sezón vo Francúzsku za Štrasburg.

Ján Cibuľa reprezentoval Slovensko ako junior na Majstrovstvách sveta do 20 rokov C-kategórie v roku 1994, kde bol aj kapitánom mužstva.

## Iné projekty

## Externé odkazy
* denniksport.sk 
* 

Kategória:Slovenskí hokejisti
Kategória:Hráči HKm Zvolen
Kategória:Hráči HC Košice
Kategória:Hráči MHk 32 Liptovský Mikuláš
Guyanské stredisko pre vesmír

[thumb|Štartovacia rampa pre [nosná raketa|rakety Ariane 5]]
thumb|Mapa kozmodrómu

**Guyanské stredisko pre vesmír** (alebo **Kourou**, vysl. *kuru*) je kozmodróm, ktorý leží blízko mesta Kourou vo Francúzskej Guyane. 

Zariadenie je v činnosti od roku 1968. Poloha v blízkosti mesta Kourou je mimoriadne výhodná na vybudovanie kozmodrómu z dôvodu blízkosti rovníka, a preto, že raketu štartujú nad more. Z kozmodrómu sú vypúšťané družice a sondy Európskej kozmickej agentúry (ESA), Národného strediska pre kozmický výskum (CNES), ale aj satelity komerčnej firmy Arianespace. 

Miesto na stavbu zariadenia bolo vybrané v roku 1964 a Francúzsko si tu vybudovalo svoj kozmodróm. Keď bola v roku 1975 založená Európska vesmírna agentúra, Francúzsko ponúklo novovzniknutej agentúre Guyanské kozmické centrum na používanie. Komerčné štarty sa predávajú tiež mimoeurópskym agentúram. ESA hradí dve tretiny rozpočtu kozmodrómu a financuje tiež rozširovanie a úpravy komplexu pri vývoji nosičov Ariane. Pozemný segment sa skladá z budov pre prípravu rakiet a satelitov, štartovacieho zariadenia a závodu na výrobu paliva.

Kourou leží približne 500 km severne od rovníka, na 5°8´ severnej šírky. Na tejto zemepisnej šírke pridáva zemská rotácia rakete rýchlosť 460 m/s, pokiaľ štartovná trajektória smeruje na východ. Preto sa dá satelit ľahšie dopraviť na obežnú dráhu. 

Protipožiarne zabezpečenie rieši Parížska požiarna brigáda. Bezpečnosť zabezpečujú jednotky francúzskych žandárov (Gendarmerie) spolu s 3. pechotným plukom francúzskej cudzineckej légie a ďalšími vojenskými jednotkami.

## Referencie

## Iné projekty

Kategória:Kozmodrómy
Kategória:Európska vesmírna agentúra
Kategória:Francúzska Guyana
Generátor elektrického napätia

**Generátor elektrického napätia** je zariadenie, ktoré premieňa mechanickú prácu na elektrické napätie, všeobecne na princípe elektromagnetickej indukcie.

Opačným zariadením ku generátoru elektrického napätia je elektromotor.

Typy generátorov elektrického napätia:
* Faradayov disk
* Dynamo
* MHD generátor
* Elektrický zdrojový agregát

Kategória:Elektrické stroje
Kategória:Elektromagnetizmus
Kategória:Energetika
Elektrický zdrojový agregát

**Elektrický zdrojový agregát (EZA)** alebo **dieselagregát** alebo **elektrocentrála** je elektrické zariadenie premieňajúce mechanickú prácu na elektrické napätie.
Patrí medzi generátory elektrického napätia

## Konštrukcia
**EZA** sa skladajú z troch základných častí, a to hnacieho motora, alternátora a rozvádzača. Ako hnací agregát sa používajú benzínové, naftové alebo plynové motory.

## Princíp činnosti
Elektrické zdrojové agregáty využívajú fyzikálny jav elektromagnetizmus.

Základným princípom elektromagnetizmu je vzájomné silové pôsobenie elektromagnetických polí vytváraných elektrickými vodičami ktorými preteká elektrický prúd, resp. interakcia týchto polí s magnetickým poľom permanentného magnetu. Túto silu  nazývame Lorentzova sila.

V bežnom elektrickom zdrojovom agregáte posobí rotor krútiacim momentom tak, aby magnetické pole vytvárané vo vodičoch rotora a magnetické pole statora vytvárali elektrický potenciál na vinutiach statora. Toto napätie je z vinutí odoberané a usmerňované a pomocou rozvádzača a elektrickej siete, privádzané k elektrickým spotrebičom.


Kategória:Elektromagnetizmus
Kategória:Elektronika
Kategória:Technické výhonky
Podplukovník

**Podplukovník ** je policajná a vojenská hodnosť.

## Ozbrojené sily Slovenskej republiky
V Ozbrojených silách Slovenskej republiky je to 6. v poradí najvyššia dôstojnícka hodnosť. Skratka hodnosti je pplk. Hodnosť podplukovník je vyššia než *[[major]]* a nižšia než *[[plukovník]]*. Hodnosť je značná dvomi zlatými päťramennými hviezdami s postrannou tzv. koľajničkou (jeden prúžok zlatej farby). Príkladom funkčného zaradenia podplukovníka je pplk. Ing. Peter Bagačka, veliteľa 13. mechanizovaného práporu. Rovnakú hodnosť má aj pplk. Ing. Branislav Vavrinec, náčelník štábu Čestnej stráže prezidenta SR.

## Iné použitie
Hodnosť podplukovníka sa používa aj v Hasičskom záchrannom zbore. Príkladom nositeľa tejto hodnosti je riaditeľ okresného riaditeľstva HaZZ v Banskej Bystrici, pplk. Ing. Dušan Mlynárik.

## Pozri aj
* Vojenská hodnosť

## Referencie

Kategória:Vojenské hodnosti
Plukovník

**Plukovník** je policajná a vojenská hodnosť. V slovenskej armáde je to šiesta najvyššia dôstojnícka hodnosť. Hodnosť plukovník je vyššia ako *[[podplukovník]]* a nižšia ako *[[plukovník generálneho štábu]]*. Plukovník väčšinou velí pluku, len vo výnimočných prípadoch aj väčším jednotkám. Hodnosť plukovník je jedna z najstarších hodností, ktorá existuje od čias rímskej armády.

## V Ozbrojených silách Slovenskej republiky
Redukcia množstva dôstojníkov v Ozbrojených silách SR sa prejavila na prelome 0. a 10. rokov 21. storočia, kedy z pôvodných 540 plukovníkov zostalo približne sedem desiatok.

## Iné použitie
Hodnosť plukovníka sa používa aj v Hasičskom záchrannom zbore. Jeho prezidentom je plk. Ing. Pavol Mikulášek.

## Pozri aj
* Vojenská hodnosť

## Referencie

## Iné projetky

Kategória:Vojenské hodnosti
Brigádny generál

**Brigádny generál** je najnižšia generálska hodnosť, jej držiteľ môže veliť brigáde. Dávnejšie sa tiež používalo označenie brigadier. Hodnosť zaviedli počas francúzskej revolúcie. V slovenskej armáde je najbližšia nižšia hodnosť plukovník generálneho štábu a najbližšia vyššia hodnosť generálmajor. Označenie je jedna veľká päťramenná zlatá hviezda so zlatým lemovaním a lipovej ratolesti okolo štátneho znaku na pokrývke hlavy. Brigádny generál je taktiež nazývaný "jednohviezdičkový generál". K vyšším hodnostiam postupne pribúdajú hviezdičky.

## Postupnosť

## Pozri aj
* Vojenská hodnosť

Kategória:Vojenské hodnosti
Kategória:Generáli
Blekinge (provincia)

thumb|right|Erb mesta
**Blekinge** alebo **Blekinge län** je najmenšia zo švédskych provincií (län). Nachádza sa na juhu Švédska a susedí s provinciami Skåne, Kronoberg a Kalmar. Rozkladá sa na .

## Iné projekty


Kategória:Provincie vo Švédsku
Dalarna (provincia)

left|70px
**Dalarna** alebo **Dalarnas län** je provincia v strednom Švédsku. Susedí so švédskymi provinciami Jämtland, Gävleborg, Västmanland, Örebro a Värmland. Na západe susedí s nórskymi provinciami Hedmak a Sør-Trøndelag. Provincia má rozlohu .

## Obce
* Älvdalen
* Avesta
* Borlänge
* Falun
* Gagnef
* Hedemora
* Leksand
* Ludvika
* Malung-Sälen
* Mora
* Orsa
* Rättvik
* Säter
* Smedjebacken
* Vansbro

## Národné parky
* Färnebofjärden
* Fulufjället
* Hamra
* Töfsingdalen

## Iné projekty

Kategória:Provincie vo Švédsku
Gotland (obec)

thumb|200px|right
thumb|200px|right|satelitný pohľad na ostrov Gotland

**Gotland** je obec (nazývaná aj **Gotlands kommun**) a (na rovnakom území) aj provincia (nazývaná aj **Gotlands län**) a historický kraj na ostrove Gotland vo Švédsku. Leží východne od ostrova Öland a pobrežia provincie Kalmar v Baltskom mori. Hlavným mestom provincie je Visby.

## Ostrovy
Okrem hlavného ostrova Gotland patria k obci/provincii/kraju aj  menšie priľahlé ostrovy. Sú to Fårö, Gotska Sandön, Asunden, Fjaugen, Furillen, Lilla Karlsö, Olofsholm, Stora Karlsö.

## Sídla
V obci/provincii/kraji sa nachádza 16 sídel. Sú zoradené podľa počtu obyvateľov (31. 12. 2005).

## Iné projekty


Kategória:Provincie vo Švédsku
Kategória:Kraje vo Švédsku
Kategória:Obce vo Švédsku
Örebro (provincia)

left|70px
thumb|Poloha provincie Örebro na mape Švédska.
**Örebro** je provincia v strednom Švédsku. Susedí s provinciami Västra Götaland, Värmland, Dalarna, Västmanland, Södermanland a Östergötland .

Provincia má rozlohu  a populáciu 273 822 obyvateľov.

## Obce
* Ljusnarsberg
* Hällefors
* Lindesberg
* Nora
* Karlskoga
* Örebro
* Lekeberg
* Degerfors
* Kumla
* Hallsberg
* Laxå
* Askersund

## Iné projekty
 


Kategória:Provincie vo Švédsku
Donald Herold Peterson

**Donald Herold Peterson** (* 22. október 1933, Winona, Mississippi, USA – † 27. máj 2018, El Lago, Texas) bol americký astronaut z programu MOL a letov s raketoplánmi.

## Život

### Mladosť a výcvik
Po základnej a strednej škole sa rozhodol pre armádu. Vyštudoval Vojenskú akadémiu Spojených štátov vo West Pointe a potom technologický inštitút vojenského letectva (USAF Institute of Technology), odbor nukleárna fyzika. Tu získal titul inžiniera. Neskôr si vzdelanie doplnil na USAF Test Pilot School. Bol vybraný pre vojenský program MOL a neskôr (1969) už v hodnosti plukovníka amerického vojenského letectva preradený do tímu kozmonautov s cieľom letov na raketoplánoch. Používal prezývku Don. Je ženatý a má tri deti.

### Lety do vesmíru
V apríli 1983 sa stal 117. kozmonautom Zeme, keď raketoplán Challenger s Donom na palube odštartoval z Kennedyho vesmírneho strediska na myse Canaveral na päťdennú misiu STS-6. V štvorčlennej posádke s ním boli: Paul Weitz, Karol Bobko a Franklin Musgrave. Počas letu vypustili družicu TDRS. Pristáli na základni Edwards Air Force Base v Kalifornii.

* STS-6 Challenger ( 4. apríl 1983 – 9. apríl 1983)

### Po lete
Vo svojich šesťdesiatich rokoch sa stal prezidentom spoločnosti Aerospace Operations Consultants, Inc., Seabrook, v Texase a bol ním do roku 1999. V roku 2001 sa zapojil do spoločenského programu Kennedyho vesmírneho strediska na Floride nazvaného *„Dine with an Astronaut“* (Navečerajte sa s astronautom).

## Referencie

## Iné projekty

## Zdroje
* 
* STS-6 v Malej encyklopédii kozmonautiky 
* Donald Peterson v encyklopédii SPACE-40 

Kategória:Osobnosti z Mississippi
Kategória:Kozmonauti USA
Kategória:Testovací piloti USA
Kategória:Inžinieri USA
Kategória:Osobnosti NASA
Kategória:Absolventi United States Military Academy
Västra Götaland

thumb|Poloha provincie Västra Götaland na mape Švédska.
**Västra Götaland** alebo **Västra Götalands län** je provincia nachádzajúca sa na západnom pobreží Švédska. Susedí s provinciami Värmland, Örebro, Östergötland, Jönköping a Halland . Na západe tiež susedí s nórskou provincií Østfold. Provincia Västra Götaland je druhá najväčšia zo všetkých švédskych provincií. V provincie žije zhruba 1 500 000 obyvateľov. Centrum provincie je Göteborg, ktorý má 750 000 obyvateľov.

## Obce
* Ale
* Bengtsfors
* Bollebygd
* Borås
* Dals-Ed
* Essunga
* Falköping
* Färgelanda
* Grästorp
* Gullspång
* Götene
* Göteborg
* Herrljunga
* Hjo
* Härryda
* Karlsborg
* Kungälv
* Lerum
* Lidköping
* Lilla Edet
* Lysekil
* Mariestad
* Mark
* Mellerud
* Munkedal
* Mölndal
* Orust
* Partille
* Skara
* Skövde
* Sotenäs
* Stenungsund
* Strömstad
* Svenljunga
* Tanum
* Tidaholm
* Tjörn
* Tranemo
* Trollhättan
* Töreboda
* Uddevalla
* Ulricehamn
* Vara
* Vårgårda
* Vänersborg
* Åmål
* Öckerö

## Iné projekty


Kategória:Provincie vo Švédsku
Knihomoľ

**Knihomoľ** je osoba, ktorá neustále študuje, respektíve ktorá nachádza potešenie v čítaní kníh.

Kategória:Knihy
Nájdenec

**Nájdenec** alebo **najdúch** alebo staršie **nálezenec** je dieťa, ktoré bolo nájdené, teda dieťa neznámych rodičov.

Kategória:Rodina
Mirský zámok

**Mirský zámok - hrad** (, ) sa nachádza v blízkosti mestečka Mir v dnešnom Bielorusku. Leží v Hrodnianskej oblasti, zhruba  juhozápadne od Minska.

Výstavba zámku v gotickom slohu začala na konci 15. storočia. Túto etapu ukončil vojvoda Ilinič na začiatku 16. storočia.

Zámok bol postavený ako štvorcová stavba s vežami z červených tehál v rohoch. Piata veža je umiestnená nad padacím mostom. Obranný systém pevnosti je vybudovaný veľmi premyslene. Hradby obsahujú dve rady strieľní a veže umožňovali streľbu z diel. Okolo celého zámku boli vybudované zemné valy s bastiónmi vo všetkých rohoch a celý komplex obklopovala vodná priekopa.

Okolo roku 1568 prešiel zámok do rúk grófa Radziwilla, ktorý pokračoval v jeho zveľaďovaní, tentoraz v renesančnom štýle. Pozdĺž východných a severných hradieb vybudoval trojposchodový palác bohato zdobený portálmi, stĺpmi, balkónmi a verandami. Pri severnej časti hradieb je talian. záhrada, na opačnej strane zas umelé jazierko.

V druhej polovici 18. storočia bol zámok opustený a v napoleonských vojnách utrpel vážne škody. Obnovený a zreštaurovaný bol až koncom 19. storočia. 

Do roku 1895 bol zámok vo vlastníctve Radziwillovcov, keď ho Maurice Hohenlohe-Schillingfurst predal grófovi Mikolajovi Swiatopelk-Mirski. Mikolajov syn Michal prestaval zámok podľa plánov architekta Teodora Bursza. Rodina Swiatopelk-Mirski vlastnila zámok až do roku 1939.

Počas 2. svetovej vojny zámok obsadili nemecké okupačné vojská a slúžil aj ako zberný tábor pre miestnu židovskú komunitu pred transportom do likvidačných koncentračných táborov.

Ako unikátna stavba bieloruskej architektúry, ktorá zachytáva stavebný vývoj od gotiky až po barok, bol zámok v roku 2000 zaradený na zoznam svetového kultúrneho dedičstva UNESCO.

## Iné projekty

## Externé odkazy
* http://www.data.minsk.by/history/mir/ 
* http://www.belarusguide.com/cities/castles/Mir_Castle.html

Kategória:Hrady a zámky v Bielorusku
Kategória:Lokality Svetového dedičstva v Bielorusku
Kategória:Gotické hrady a zámky
Kategória:Renesančné zámky
Kategória:Barokové zámky
Kategória:Gotické stavby v Bielorusku
Kategória:Renesančné stavby v Bielorusku
Kategória:Barokové stavby v Bielorusku
The Eagles

**The Eagles** (skrátene aj **Eagles**) je americká rocková skupina, ktorá vznikla začiatkom 70. rokov v Los Angeles (Kalifornia, USA). 

So svojimi piatimi singlami a šiestimi albumami na prvom mieste rebríčkov sa skupina stala jednou z najúspešnejších kapiel 70. rokov. Na konci 20. storočia boli dva albumy tejto skupiny, kompilácia *[[Their Greatest Hits (1971–1975)|Eagles: Their Greatest Hits 1971–1975]]* a štúdiový album *[[Hotel California]]* zaradené asociáciou RIAA medzi desať najpredávanejších albumov. Časopis *[[Rolling Stone]]* zaradil album *Hotel California* na 37. miesto medzi *500 najlepších albumov všetkých čias* a skupinu zaradil na 75. miesto v zozname *100 najlepších umelcov všetkých čias*.  29- krát platinový album *Eagles: Their Greatest Hits 1971–1975* je dodnes podľa rebríčka Billboard 200 najlepšie predávaným albumom v USA a tretím najlepším na svete po Jacksonovom albume *[[Thriller (album)|Thriller]]* a albume *[[Back in Black]]* od skupiny AC/DC. 

Skupina The Eagles sa rozpadla v roku 1980, no členovia skupiny sa znovu zišli v roku 1994 pri výrobe albumu *[[Hell Freezes Over]]*, na ktorom sa nachádzala zbierka skladieb z koncertov a nových štúdiových nahrávok. Od tejto doby príležitostne spolu koncertujú. V roku 1998 bola skupina Eagles uvedená Rokenrolovej siene slávy. V roku 2007 prvýkrát po 28 rokoch skupina vydla nový úplný štúdiový album s názvom *[[Long Road Out of Eden]]*.

## Súčasní členovia skupiny
* Glenn Frey – gitara, spev, klávesy
* Joe Walsh – gitara, spev, klávesy
* Timothy B. Schmit – basová gitara, spev 
* Don Henley – bicie, spev 

## Diskografia
### Štúdiové albumy
* 1972 *[[Eagles (album)|Eagles]]* 
* 1973 *[[Desperado (album)|Desperado]]* 
* 1974 *[[On the Border]]* 
* 1975 *[[One of These Nights]]* 
* 1976 *[[Hotel California]]* 
* 1979 *[[The Long Run]]* 
* 2007 *[[Long Road Out of Eden]]* 

### Koncertné albumy
* 1980 *[[Eagles Live]]* 
* 1994 *[[Hell Freezes Over]]* 

### Kompilácie
* 1976 *[[Their Greatest Hits (1971-1975)]]* 
* 1982 *[[The Eagles Greatest Hits, Vol. 2]]* 
* 1985 *[[The Best of the Eagles]]* 
* 1994 *[[The Very Best of the Eagles (1994)]]* 
* 2000 *[[Selected Works: 1972-1999]]* 
* 2001 *[[The Very Best of the Eagles (2001)]]* 
* 2003 *[[The Very Best of the Eagles (2003)]]* 
* 2005 *[[Eagles Catalog CD Album Box]]* 

### Single

* A„New Kid in Town“ dosiahla tiež #1 v United World Chart.
* B„Please Come Home for Christmas“ dosiahla tiež #74 v Hot Digital Songs v roku 2005. V roku 2007 dosiahla 181 v rebríčkoch UK v sťahovaní na internete.
* C„Hole in the World“ dosiahla tiež #11 v Canadian Singles Chart.
* DSúčasný singel.

## Referencie


Eagles, The
Värmland (provincia)

thumb|Värmland
left|70px
**Värmland** alebo **Värmlands län** je provincia na severozápade Švédska. Susedí s provinciami Dalarna, Örebro a Västra Götaland. Na východe susedí s tromi nórskymi provinciami Østfold, Akershus a Hedmark.

## Iné projekty


Kategória:Provincie vo Švédsku
Kostol svätého Martina (Vrbové)

**Kostol sv. Martina** sa nachádza v meste Vrbové. Tento rímskokatolícky kostol je zasvätený sv. Martinovi biskupovi vyznávačovi.

náhľad|vpravo|Bočný južný vchod.
náhľad|vpravo|Veža.
Bol dobudovaný v roku 1397 ako farský. Pôvodný gotický kostol so svätyňou trojbokého záveru a predstavanou vežou sa zachoval v murive, stĺpoch hlavnej (strednej) lode a vo veži. V 17. storočí bol kostol barokizovaný, bola urobená nová klenba a neskôr pristavaná bočná severná loď. V 18. storočí pristavaná južná loď. Vonkajšie murivo južnej a západnej strany je hladké, na svätyni a na severnom priečelí sú oporné piliere. Klenba svätyne je lunetová so štukovou ozdobou, hlavná a južná loď má krížovú klenbu, klenba severnej lode je valená. Predstavaná gotická veža má v prízemí goticky lomený vchod. Tu je aj vchod do krypty.

Novší hlavný oltár má uprostred sochu sv. Martina, po stranách apoštolov sv. Petra a sv. Pavla.

Kazateľnica s plastikami sv. evanjelistov a reliéfmi cirkevných učiteľov je zo začiatku 18. storočia.

Na vedľajšom pilieri je tabuľa na pamiatku omšových základín tit. biskupa Pavla Forgáča (1736).

V závere severnej lode je oltár *Sedembolestnej Panny Márie*. V južnej lodi je oltár *Božského Srdca* a na stĺpe oltár *Srdca Panny Márie*.

V kostole sú rozmiestnené stanice krížovej cesty, kríž a sochy.

Užívaný bočný vchod vedie do južnej lode, kde je umiestnený organ (1947).

Kostol v rokoch 1612-1662 slúžil nekatolíkom.

Vedľa kostola je veža, vybudovaná v roku 1835 na mieste pôvodnej gotickej.

Stará osada s nálezmi z paleolitu, neolitu a z doby bronzovej má prvú písomnú správu z roku 1390 (*Orbo*). Od roku 1397 je doložená fara. V roku 1437 udelil kráľ Žigmund obci mestské výsady. Farské matriky sú vedené od roku 1699. Farská škola známa už v 16. storočí, za tureckého pustošenia v roku 1599 zničená, obnovená ako rímskokatolícka ľudová škola v roku 1752. Kondochium od konca 18. storočia. Do farnosti patrí Šípkové a Prašník. Na fare je pamätná tabuľa *[[Ján Baltazár Magin|J. B. Magina]]*.

## Iné projekty

Vrbove
Vrbove
Kategória:Vrbové
Vrbové
Vrbové
Kategória:Architektúra z 1397
Gävle

**Gävle**, predtým tiež *Geffle* je švédske mesto nachádzajúce sa v provincii Gävleborg, pri ústí rieky Gävlean do mora v Botnickom zálive. Je hlavným mestom provincie.

Prvé mestské privilégia získalo mesto v roku 1446.

Významný je papierenský priemysel.

## Partnerské mestá
*  Buffalo City, Juhoafrická republika
*  Ču-chaj, Čína
*  Galva, USA
*  Gjøvik, Nórsko
*  Jūrmala, Litva
*  Næstved Kommune, Dánsko
*  Rauma, Fínsko

## Iné projekty


Kategória:Mestá vo Švédsku
Kategória:Prístavné mestá Baltského mora
Malmö

**Malmö** je tretie najľudnatejšie švédske mesto nachádzajúce sa v jeho najjužnejšej provincii Skåne na južnom pobreží Švédska. 

Malmö má 290 078 obyvateľov (júl 2009), v celej metropolitnej oblasti (jednej z celkových 3 vo Švédsku) však žije 635 tisíc obyvateľov. Mesto je jedno z najstarších a najviac priemyselne vyspelých miest vo Švédsku. Mesto bolo založené v roku 1275. Je administratívnym centrom provincie Skåne.

## Dejiny

Vzniklo ako prístav a kotvisko trajektu arcibiskupa z Lundu v roku 1275. Storočia bolo druhým najväčším mestom v Dánsku pod názvom *Malmhaug*. V 15. storočí bolo mesto rušným dánskym mestom s populáciou približne 5 000 obyvateľov. Stalo sa najdôležitejším mestom v oblasti Öresundu a obchodné miesto známe predajom sleďov. 

## Osobnosti
* Alexander Roslin (* 1718 - † 1793), maliar-portrétista 
* Zlatan Ibrahimović (* 1981), futbalista

## Partnerské mestá
*  Florencia, Taliansko,  1989
*  Kaliningrad, Rusko
*  Newcastle upon Tyne, Spojené kráľovstvo, 2003
*  Port Adelaide, Austrália, 1988
*  Province of Chieti, Taliansko, 2001
*  Stralsund, Nemecko, 1991
*  Štetín, Poľsko, 1990
*  Tallinn, Estónsko, 1989.
*  Tangshan, Čína, 1987
*  Vaasa, Fínsko, 1940
*  Varna, Bulharsko, 1987

## Referencie

## Iné projekty

## Zdroj


Kategória:Skåne
Kategória:Prístavné mestá vo Švédsku
Kategória:Prístavné mestá Baltského mora
Karlstad

thumb|poloha mesta na mape Švédska
**Karlstad** je švédske mesto, hlavné mesto provincie Värmland. V súčasnosti tu žije 58 544 obyvateľov. Mesto sa rozkladá pri ústí rieky Klarälven do najväčšieho švédskeho jazera Vänern.

## Šport
V meste sa nachádza úspešný hokejový klub Färjestads BK, viacnásobný švédsky majster.

## Iné projekty
 

## Externé odkazy
* Oficiálne stránky mesta


Kategória:Mestá vo Švédsku
Mária Hrúzová

**Mária Hrúzová** (* 26. august 1791, Necpaly – † 17. máj 1849, Budapešť) bola slovenská ľudová poetka.

## Rodina
* otec Ján Hrúz
* matka Zuzana, rodená Jerábková
* manžel Štefan Petrovič
* syn Sándor Petőfi, básnik

## Životopis
Koncom 18. storočia odišla do Pešti. Neskôr pracovala ako slúžka na slovenskej fare v Maglóde a v okolí Aszódu. Po vydaji žila  v Szabadszállási a v Kiskőrösi. Bola autorkou ponáškovej poézie. Jej nie početné básnické dielo je málo známe.

## Literatúra
* 

## Iné projekty

## Externé odkazy
* Záznam o narodení a krste v matrike evanjelického zboru v Necpaloch

Kategória:Slovenskí básnici
Kategória:Osobnosti z Necpál
Kategória:Ženy v slovenskej literatúre
JavaFX Script

**JavaFX Script** je skriptovací jazyk vyvinutý spoločnosťou Sun Microsystems, za účelom zjednodušenia vytvárania grafických používateľských rozhraní (GUI) pre vývojárov, programátorov a výrobcov internetových stránok, ktorý patrí do technológie JavaFX.
Je to deklaratívny, staticky typovaný, objektovo orientovaný programovací jazyk.
Jeho hlavnými vlastnosťami sú:

* deklaratívna syntax
* inkrementálne vyhodnocovanie a triggre, podporujúce štruktúru model-view
* zoznamy
* schopnosť využívať triedy jazyka Java
* znovupoužiteľnosť, enkapsulácia a prenositeľnosť (write once - run anywhere) zdedená od jazyka Java
* first-class funkcie (využívajú sa vo funckionálnych jazykoch)
* zrozumiteľnosť a ľahká čitateľnosť

Skriptovací jazyk bol vyvinutý tak, aby jeho syntax odrážala rozloženie komponentov v GUI a umožnil tak ľahšie vytváranie bohatých grafických aplikácií. Taktiež sa pomocou neho dá vytvoriť omnoho efektívnejší kód čo sa rozsahu týka.

JavaFX Script nenahradzuje Java 2D ani Swing, je použitý len na vytvorenie GUI komponentov, ich nakonfigurovanie a prepojenie. Technológia je navrhnutá tak, aby podporovala GUI akejkoľvek veľkosti a rozsahu.

Najefektívnejšie použitie jazyka je v spojení s jazykom **[[Java (programovací jazyk)|Java]]**. Primárne triedy sa napíšu v jazyku Java a GUI bude implementované pomocou JavaFX Script.

Odrodou jazyka JavaFX Script je jeho "brat", JavaFX Mobile, ktorý umožní rozšírenie skriptovacieho jazyka na mobilné zariadenia.

## Externé odkazy
* Oficiálna stranka jazyka JavaFX Script od firmy Sun Microsytems 

Kategória:Programovacie jazyky
Kategória:Java (programovací jazyk)
Die Ärzte

**Die Ärzte** je nemecká punk rocková kapela z Berlína. Kapelu založili Dirk Felsenheimer a Jan Vetter. Skupina Die Ärzte spolu vydala 15 albumov. 

## Diskografia

### Kompletné štúdiové albumy

**[[Debil (hudobný album)|Debil]]* (1984)
**[[Im Schatten der Ärzte]]* (1985)
**[[Die Ärzte (album)|Die Ärzte]]* (1986)
**[[Das ist nicht die ganze Wahrheit ...]]* (1988) 
**[[Die Bestie in Menschengestalt]]* (1993)
**[[Planet Punk]]* (1995) 
**[[Le Frisur]]* (1996) 
**[[13 (hudobný album)|13]]* (1998) 
**[[Runter mit den Spendierhosen, Unsichtbarer!]]* (2000) 
**[[Geräusch]]* (2003)
**[[Jazz ist anders]]* (2007) 
* auch (2012)

## Iné projekty

Kategória:Nemecké punkrockové hudobné skupiny
William Edgar Thornton

**William Edgar Thornton** ( * 14. apríl 1929, Faison, Severná Karolína, USA† 11. január 2021, Fair Oaks Ranch, Texas) bol americký astronaut z programu Skylab a letov s raketoplánmi.

## Životopis
### Mladosť a výcvik
Po základnej a strednej škole vyštudoval univerzitu v Severnej Karolíne (University of North Carolina ) a v roku 1952 tam získal titul inžiniera fyziky. V štúdiu ďalej pokračoval a roku 1963 obhájil doktorát medicíny na rovnakej univerzite. Potom slúžil v americkej armáde v letectve a odtiaľ sa 2. augusta 1967 dostal do šiestej skupiny kozmonautov. Bol zaradený do podporných posádok letov Skylab 2, Skylab 3 a Skylab 4. Po ukončení tohto programu sa preškolil na raketoplány. Oženil sa (manželka Jennifer, rodená Fowlerová) a mal dve deti.

### Lety do vesmíru
Koncom leta roku 1983 sa stal 127 kozmonautom Zeme, keď na palube raketoplánu Challenger odštartoval na misiu STS-8. Šesťdenného letu sa zúčastnila táto päťčlenná posádka: veliteľ Richard Truly, ďalej Daniel Brandenstein, Guion Bluford, Dale Gardner a William Thornton. Štartovali z Kennedyho vesmírneho strediska na myse Canaveral a pristáli na žiadosť armády na základni Edwards Air Force Base v Kalifornii v noci kvôli plánovaným vojenským cieľom misie. V noci tiež vypustili indickú telekomunikačnú družicu *Instat 1B*.

Po druhýkrát letel za necelé dva roky v rovnakom raketopláne na sedemdennú misiu STS-51-B. Veliteľom letu bol plk. Robert Overmyer, pilot plk. Frederick Gregory, ďalšími v posádke boli dr. William Thornton, dr. Norman Thagard, dr. Don Lind, dr. Lodewijk van den Berg a dr. Taylor Wang. Na obežnú dráhu vyniesli laboratórium Spacelab 3 a niekoľko zvierat. Štart aj pristátie boli zhodné s prvým letom.

* STS-8 Challenger (30. august 1983 – 5. september 1983)
* STS-51-B Challenger (29. apríl 1985 – 6. máj 1985)

### Po letoch
Z tímu kozmonautov NASA odišiel 3. mája 1994 vo svojich 65 rokoch. Po odchode učil na texaskej univerzite (University of Texas) v Galvestone budúcich lekárov, čo tam ale aj na iných školách robil s prestávkami aj počas svojej kozmonautickej kariéry.

## Externé odkazy
*  Thornton, W.E. v Malej encyklopédii kozmonautiky
*  William Thornton v encyklopédii SPACE-40

## Zdroj
*

Kategória:Kozmonauti USA
Kategória:Lekári USA
Kategória:Program Apollo Applications
Kategória:Osobnosti zo Severnej Karolíny
SOR B 9,5

**SOR B 9,5** je model českého mestského autobusu kapacitnej kategórie MIDI, ktorý bol vyrábaný spoločnosťou SOR Libchavy od roku 1997 do roku 2005. Ide o autobus so zníženou podlahou, tá sa nachádza  nad vozovkou.

## Konštrukcia
SOR B 9,5 je dvojnápravový model s trojdverovou karosériou. Hnacia náprava je zadná, motor a prevodovka sa nachádzajú pod podlahou v zadnej časti vozidla. Polosamonosná karoséria vozidla je zváraná z ocelových uzavretých profilov, zvonku je oplechovaná, zvnútra obložená plastovými doskami. Vybrané spodné časti sú z nerezovej ocele. Predná náprava je značky SOR, zadná značky Meritor.

## Výroba a prevádzka
V dobe uvedenia SORu B 9,5 nebol na území bývalého Česko-Slovenska žiaden iný autobus v tej istej kapacitnej kategórií a vďaka tomu sa tento model objavil v Bratislave, ale i českých mestách ako Liberec či Hodonín. Taktiež bolo vyrobené jedno vozidlo vo variante EKOBUS s pohonom na zemný plyn. Najväčším prevádzkovateľom tohto typu vozidla je Dopravný podnik Bratislava, ktorý v rokoch 1999 – 2005 nakúpil 33 týchto vozidiel, pričom v prevádzke je ešte 12 vozidiel, ďalších 10 vozidiel využíva DPB ako vozidlá zimnej služby, na linkách MHD sa už však nevyskytujú.

V Bratislave premával na linkách       .

Nástupcom tohto typu sa od roku 2004 stal model SOR BN 9,5, ktorý je čiastočne nízkopodlažný.

## Externé odkazy
* Stránka výrobcu
* Popisy vozidiel SOR v Bratislave, vrátane informácií o úpravách, nehodách a prehľadu vozidiel

## Iné projekty

Kategória:Autobusy SOR
SOR BN 9,5

**SOR BN 9,5** je model českého mestského čiastočne nízkopodlažného autobusu kapacitnej kategórie MIDI, ktorý je vyrábaný spoločnosťou SOR Libchavy od roku 2004.

## Konštrukcia
SOR BN 9,5 je dvojnápravový model s trojdverovou karosériou. Hnacia náprava je zadná, motor a prevodovka sa nachádzajú pod podlahou v zadnej časti vozidla. Polosamonosná karoséria vozu je zváraná z oceľových uzavretých profilov, zvonku je oplechovaná, zvnútra obložená plastovými doskami, pričom vybrané spodné časti sú z nerezovej ocele. Predná náprava je značky SOR, zadná značky DANA.

Vozidlo je v prednej časti nízkopodlažné, podlaha pri prvých a druhých dverách je vo výške  nad vozovkou. Zadná časť je so štandardnou podlahou vo výške .

Predchodcom tohto typu je model SOR B 9,5.

## Výroba a prevádzka
Model BN 9,5 je na Slovensku v prevádzke v Bratislave (18 vozidiel; DPB je najväčší prevádzkovateľ tohto typu), Hlohovci (1 vozidlo), Košiciach (5 vozidiel), Liptovskom Mikuláši (8 vozidiel), Malackách (4 vozidlá), Nitre (12 vozidiel; Arriva, 11 vozidiel; Transdev), Piešťanoch (1 vozidlo), Prievidzi (2 vozidlá) a v Senici (2 vozidlá).

### Premávka v Bratislave
Autobusy SOR BN 9,5 boli zaradené do bežnej premávky v novembri až decembri 2007 a premávali prevažne na linkách                   . V súčasnosti je možné tieto autobusy stretnúť len veľmi zriedka, väčšinou ako záložné vozidlo (ZV). Vzhľadom na nedostatok štandardných sólo vozidiel () boli v minulosti nasadzované aj na linky, kde kapacitne nepostačovali.

## Referencie

## Externé odkazy
* Informácie na stránkach výrobcu
* Popisy vozidiel SOR BN 9,5 v Bratislave, vrátane informácií o úpravách, nehodách a prehľadu vozidiel
* Popisy vozidiel SOR BN 9,5 v Prievidzi, vrátane informácií o úpravách, nehodách a prehľadu vozidiel

## Iné projekty

Kategória:Autobusy SOR
SOR C 9,5

**SOR C 9,5** je model českého mestského autobusu kapacitnej kategórie MIDI, ktorý bol vyrábaný spoločnosťou SOR Libchavy od roku 1997. Ide o autobus so zníženou podlahou, tá sa nachádza  nad vozovkou. Je konštruovaný na rýchlosť 100 km/h. 

## Konštrukcia
SOR C 9,5 je dvojnápravový model s dvojdverovou karosériou. Hnacia náprava je zadná, motor a prevodovka sa nachádzajú pod podlahou v zadnej časti vozidla. Polosamonosná karoséria vozidla je zváraná z ocelových uzavretých profilov, zvonku je oplechovaná, zvnútra obložená plastovými doskami. Vybrané spodné časti sú z nerezovej ocele. Predná náprava je značky SOR, zadná značky Meritor.

thumb|left|250px|SOR C 9,5 dopravcu Kysučan Expres
## Výroba a prevádzka
Autobusy SOR C 9,5 sú v prevádzke prevažne u menších dopravcov v Česku, prevádzkované sú však v malom množstve aj na Slovensku. V rokoch 2001 až 2003 jedno vozidlo premávalo aj v MHD Banská Bystrica na linke 53, neskôr 43. Dnes ho SAD Banská Bystrica prevádzkuje v prímestskej doprave a Kysučan Expres v diaľkovej doprave.

Model sa síce ešte stále vyrába, dopravcovia však väčšinou preferujú novší, čiastočne nízkopodlažný SOR CN 9,5.

## Externé odkazy
* Informácie na stránkách výrobcu
* Popisy vozidiel SOR C 9,5 v Banskej Bystrici, vrátane informácií o úpravách, nehodách a prehľadu vozidiel

## Iné projekty

Kategória:Autobusy SOR
Wachau

**Wachau** je rozľahlé údolie v Dolnom Rakúsku, ktorého jadro tvorí rieka Dunaj. Počiatky jeho osídlenia siahajú do prehistorických čias. V súčasnej dobe je celá oblasť jedným z najnavštevovanejších turistických miest v Rakúsku. 

Vďaka svojej mimoriadnej hodnote bolo celé údolie Wachau v roku 2000 zapísané na zoznam svetového kultúrneho dedičstva UNESCO.

## Iné projekty

## Externé odkazy
* http://www.donau.com/donau/portal/default.asp?ln=SK  

Kategória:Doliny v Rakúsku
Kategória:Lokality Svetového dedičstva v Rakúsku
Najdúch

**Najdúch** môže byť:

* dieťa, ktoré bolo nájdené, pozri Nájdenec
* film z roku 1992, pozri Najdúch (film)
Örebro

**Örebro** môže byť:
*mesto, pozri Örebro (mesto)
*obec, pozri Örebro (obec)
*provincia, pozri Örebro (provincia)
*hrad v meste Örebro, pozri Örebro (hrad)
*letisko, pozri Letisko Örebro
*Örebro SK
Prohibícia

thumb|350px|Severské obchody majú priečinkový alebo samoobslužný systém predaja. Na snímke švédsky Systembolaget s priečinkovým systémom, zákazník si vyberie tovar z katalógu v predajni a pri priečinku ho obslúžia.
**Prohibícia** (lat. *prohibitio* - zakazovať) je (štátny) zákaz výroby, dovozu a/alebo predaja nejakého výrobku, spravidla alkoholu, drogy a podobných látok.

Prohibícia sa spája najmä s absolútnym zákazom výroby, distribúcie a predaja alkoholických nápojov. V rokoch 1914-1933 bola postupne uplatnená v USA, severských štátoch a v Rusku, väčšina štátov však od nej odstúpila. Aj v súčasnosti je uplatnená v niektorých amerických okresoch /counties/.

## Špecializované predajne v severských krajinách
* **[[Alko]]** — Fínsko
* **[[Vinmonopolet]]** — Nórsko
* **[[Vínbúð]]** — Island
* **[[Systembolaget]]** - Švédsko

## Prohibícia vo svete

## Pozri aj
* Metanolové otravy v roku 2012 v Česku


Kategória:Alkoholické nápoje
SOR BN 12

**SOR BN 12** je model českého mestského čiastočne nízkopodlažného autobusu štandardnej kapacitnej kategórie, ktorý je vyrábaný spoločnosťou SOR Libchavy od roku 2004 do súčasnosti.

## Konštrukcia

SOR BN12 bol prvým nízkopodlažným vozidlom z produkcie formy SOR. SOR BN9.5 je dvojnápravový model s trojdverovou karosériou. Hnacia náprava je zadná, motor a prevodovka sa nachádzajú pod podlahou v zadnej časti vozidla. Polosamonosná karoséria vozu je zváraná z oceľových uzavretých profilov, zvonku je oplechovaná, zvnútra obložená plastovými doskami, pričom vybrané spodné časti sú z nerezovej ocele. Predná náprava je značky SOR, zadná značky DANA.

Vozidlo je v prednej časti nízkopodlažné s podlahou vo výške 360 mm nad vozovkou. Zadná časť je so štandardnou podlahou vo výške 800 mm. Dopravné podniky ho môžu zakúpiť vo verzií so štyrmi dverami, alebo troma dverami. SOR BN 12 sú vyrábané v typoch Euro 3,  Euro 4 a Euro 5. Existuje aj prímestský variant SOR CN 12. A existuje aj variant s pohonom na CNG - SOR BN12 Ekobus City Plus. 

Autobus by mal nahradiť nový, plne nízkopodlažný SOR NB12, ktorý sa do sériovej výroby dostane pravdepodobne v lete tohto roku. Zatiaľ sa testoval v niekoľkých mestách vrátane slovenských.

## SOR BN12 na Slovensku
Na Slovensku je autobus BN12 zaradený do premávky v mestách:
* Nitra (21 vozidiel z toho 4 vozidlá vo variante Ekobus City Plus a jeden CN 12)
* Piešťany (7 vozidiel)
* Trnava (13 vozidiel BN 12 a 2 CN 12).

## Pozri aj

* Informácie na stránkach výrobcu
* Popisy vozidiel SOR BN12 Ekobus City Plus v Nitre, vrátane informácií o úpravách, nehodách a prehľadu vozidiel
* Popisy vozidiel SOR BN12 na naftový pohon v Nitre, vrátane informácií o úpravách, nehodách a prehľadu vozidiel
* Popisy vozidiel SOR BN12 v Piešťanoch, vrátane informácií o úpravách, nehodách a prehľadu vozidiel
* Popisy vozidiel SOR BN12 v Trnave, vrátane informácií o úpravách, nehodách a prehľadu vozidiel

## Iné projekty

Kategória:Autobusy SOR
SOR C 12

**SOR C 12** je model českého prímestského autobusu štandardnej kapacitnej kategórie, ktorý je vyrábaný spoločnosťou SOR Libchavy od roku 2003.

Jedným z prvých vozidiel jazdiacich na Slovensku je autobus spoločnosti SAD Humenné s ŠPZ VT-779AV zaradené do premávky v novembri 2005. 

## Konštrukcia
SOR C 12 je dvojnápravový model s dvojdverovou karosériou. Hnacia náprava je zadná, motor a prevodovka sa nachádzajú pod podlahou v zadnej časti vozidla. Polosamonosná karoséria vozidla je zváraná z oceľových uzavretých profilov, zvonku je oplechovaná, zvnútra obložená plastovými doskami. Vybrané spodné časti sú z nerezovej ocele. Predná náprava je značky SOR, zadná značky Meritor. Podlaha je vo výške 800 mm nad zemou.

Vo vozidlách býva osadený motor Iveco Tector 6, EURO IV, alebo Iveco Tector, EURO V s objemom 5 880 cm3 a výkonom 194 kW/2 500 otáčok. Maximálny rýchlosť vozidla je 100 km/h.  

Celková obsaditeľnosť je 100 cestujúcich, pričom rozdelenie miest na sedenie a státie má dve varianty rozdielne len o 2 miesta. Pri druhých dverách je vyčlenený priestor na kočík.Pre komfort cestujúcich sa na strechu vozidla umiestňuje klimatizácia a nezávislým teplovodným kúrením Eberspächer Hydronic 24. Vozidlo sú zvyčajne vybavené vizuálnym informačným systémom R&G. 

## Prevádzka na Slovensku
Na Slovensku tento typ autobusu prevádzkujú títo dopravcovia:
Richard Harrison Truly

**Richard Harrison Truly** ( * 12. november 1937, Fayette, Mississippi, USA – † 27. február 2024, Genesee, Colorado) bol americký astronaut z programov MOL, Apollo-Sojuz, Skylab a letov s raketoplánmi. V rokoch 1989-1992 bol riaditeľom NASA.

## Život
### Mladosť a výcvik
Po základnej a strednej škole pokračoval v štúdiách a v roku 1959 vyštudoval technologický inštitút v Georgii (Georgie Institute of Technology) a s diplomom leteckého inžiniera bol v roku 1965 vybratý pre vojenský program MOL 1. Odtiaľ bol v auguste roku 1969 prevedený medzi kozmonautov NASA. Bol zaradený do podporných posádok letov Skylab 2, Skylab 3, Skylab 4 a do programu Sojuz-Apollo. Po ukončení aj tohto programu sa preškolil na raketoplány. Najprv bol záložným pilotom pre prvý testovací let. V tom čase bol fregatným kapitánom. Bol ženatý a mal tri deti. Používal prezývku „Dick“. 

### Lety do vesmíru
Po prvýkrát letel na raketopláne Columbia v novembri 1981 a stal sa tak 105. kozmonautom Zeme. Bol to druhý testovací let STS (Space Transportation System) trvajúci dva dni. Posádku tvorili dvaja kozmonauti, veliteľ plukovník USAF Joseph Engle a pilot námorný kapitán Richard Truly. Odštartovali z Kennedyho vesmírneho strediska na Floride (mys Canaveral) a pristáli na vojenskej základni Edwards Air Force Base v Kalifornii.

Koncom leta roku 1983 na palube raketoplánu Challenger odštartoval na misiu STS-8. Šesťdenného letu sa zúčastnila táto päťčlenná posádka: veliteľ  Richard Truly, ďalej Daniel Brandenstein, Guion Bluford, Dale Gardner a William Thornton. Na naliehanie armády štart z mysu Canaveral aj pristátie na základni Edwards sa uskutočnili v noci kvôli plánovaným vojenským cieľom misie. V noci tiež vypustili indickú telekomunikačnú družicu Instat 1B.

* STS-2 Columbia (12. november 1981 – 14. november 1981)
* STS-8 Challenger (30. august 1983 – 5. september 1983)

### Po letoch
Ihneď po svojom druhom lete z NASA odišiel do veliteľskej armádnej funkcie, po troch rokoch bol v roku 1986 prevelený do Washingtonu za NASA. V rokoch 1989-1992 pôsobil ako riaditeľ NASA. O rok neskôr sa vo svojich 56 rokoch vrátil na univerzitu v Georgii, kde zotrval ako riaditeľ ďalších šesť rokov. 

## Referencie

## Iné projekty

## Zdroje
*
* Truly, R.H. v Malej encyklopédii kozmonautiky 
* Richard Truly v encyklopédii SPACE-40 

Kategória:Kozmonauti USA
Kategória:Osobnosti z Mississippi
Antalya

thumb|Prístav v Antalyi
[náhľad|Pláž [Pláž Konyaaltı|Konyaaltı]]
[náhľad|Moderná socha [Attalos II.|Attala II. v centre mesta]]

**Antalya** (gr. Αττάλεια – *Attália*) je piate najnavštevovanejšie mesto v Turecku, ktoré sa nachádza pri pobreží Stredozemného mora, v starogréckom kraji Pamfýlia. Je hlavným mestom rovnomennej provincie a známym turistickým letoviskom. V roku 2024 malo mesto 1 335 002 obyvateľov.

## Dejiny
Mesto založil pergamský kráľ Attalos II. v roku 150 pred Kr. pod názvom *Attalia* ako základňu pre svoje námorníctvo. Nedávne archeologické výskumy však potvrdili skoršie osídlenie z 3. storočia pred Kr. Mesto osídlili Gréci z rôznych častí Stredomoria. Z mesta sa stalo dôležité územie Pergamskej ríše, ktorú v roku 133 pred Kr. odkázal v záveti kráľ Attalos III. Rímu. Prosperita pokračovala aj v rímskej dobe. Apoštol Pavol tu obrátil na kresťanstvo mnoho Grékov. Prosperita pokračovala aj v Byzantskej dobe, obyvatelia mesta boli kresťania. Pochádzal odtiaľto byzantský grécky právnik a historik Michail Attalitis. V 13. storočí mesto ovládli rumskí Seldžuci, neskôr osmanskí Turci. Prvý údaj o obyvateľstve Attalie zanechal berberský cestovateľ Ibn Battúta, ktorý píše, že moslimovia obývajú stred mesta, Gréci majú svoju izolovanú štvrť, rovnako ako Európania a Židia. Grécke obyvateľstvo podľahlo postupnej islamizácii a poturčeniu a preto v 17. storočí obývali Gréci iba 4 z 24 štvrtí. Miestni kresťanskí Gréci boli tzv. Karamanliovia, teda rozprávali po turecky, čo bolo dôsledkom predošlej islamizácie, no uchovali si grécke tradície. Počas gréckej vojny za nezávislosť sa v Antalyi usadilo moslimské obyvateľstvo z Peloponézu, ktoré bolo odtiaľ vyhnané rebelujúcimi Grékmi. Väčšina týchto moslimov však rozprávalo po grécky. V meste tak žili skupiny turkofónnych Grékov a grekofónnych Turkov. V roku 1923 sa uskutočnila výmena obyvateľstvom medzi Gréckom a Tureckom a tak všetci miestni Gréci odišli do Grécka.

## Turizmus
Vďaka unikátnej kombinácii historických pamiatok a príjemného stredomorského pobrežia je Antalya ideálnym turistickým letoviskom, často nazývaným ako „centrum tureckého turizmu“. Medzi prístavom a žijúcim centrom mesta sa nachádza Kaleici, staré mesto postavené ešte v dobách gréckeho osídlenia. Medzi starými domami sú úzke dláždené uličky. Hoci sú v meste v súčasnosti hlavne hotely a obchody pre turistov, stále sú tu veľmi dobre badateľné stopy po Byzancii, Rimanoch a Seldžukoch. Veľká časť objavených archeologických vykopávok sa nachádza v Archeologickom múzeu. Blízko Antalye sa nachádzajú zvyšky starogréckych miest Perge, Side a Aspendos, ktoré sú častými zastávkami turistov.

## Doprava
V Antalyi sa nachádza významné medzinárodné letisko.

## Partnerské mestá

## Iné projekty

## Externé odkazy
* Oficiálna stránka mesta 

## Zdroj


Kategória:Mestá v Turecku
Kategória:Turecká riviéra
Kategória:Prístavné mestá Stredozemného mora
Kategória:Prístavné mestá v Turecku
Navan

**Navan** (ír. *An Uaimh*) je mesto vo východnej časti Írska, v grófstve Meath. Žije tu 3 406 obyvateľov (2006) a v aglomerácii až 24 851 obyvateľov. Je najväčším, ako aj administratívnym centrom grófstva.

Leží na sútoku riek Boyne a Blackwater v nadmorskej výške  Je lokalizované na križovatke ciest N3, N51, R153, R161 a R162,  severozápadne od Dublinu a  ZJZ od Droghedy. Mestom prechádza železničná trať Drogheda - Kingscourt, ktorá sa v súčasnosti využíva len pre nákladnú dopravu.

Okolie mesta je významné z historického hľadiska, lokality ako Hill of Tara, Hill of Slane, Hill of Tailte, opátstvo Bective Abbey, či mestečká Slane, Kells a Trim, sú dôležité z hľadiska írskej histórie.

V blízkosti mesta ležia najväčšie bane na olovo a zinok v Európe - Tara Mines. Mesto je tiež známe tradičnou výrobou kobercov. V súčasnosti je Navan rýchlo rastúcim mestom a stáva sa satelitným sídlom Dublinu. V meste prežil detstvo herec Pierce Brosnan.

Kategória:Mestá v Írsku
Kategória:Mestá v grófstve Meath
Virgin Atlantic Airways

thumb|right|Sídlo spoločnosti Virgin Atlantic Airways v Crawley, West Sussex, Anglicko

**Virgin Atlantic Airways Ltd.** je britská letecká spoločnosť, ktorú vlastní konglomerácia Richarda Bransona Virgin Group (51 %) a Singapore Airlines (49 %). Lieta na diaľkových linkách do Severnej Ameriky, Karibiku, Afriky, Stredného východu, Ázie a Austrálie z ich hlavných londýnskych letísk Heathrow a Gatwick. V roku 2006 spoločnosť prepravila 4,6 milióna pasažierov.

Po spolupráci Randolpha Fieldsa a Richarda Bransona vznikla spoločnosť v roku 1984, prvý let sa konal 22. júna medzi Gatwickom a Newarkom. V decembri 1999 predal vlastník spoločnosti Virgin Group 49 % akcii aeroliniám Singapore Airlines. Virgin Atlantic je rivalom najväčšej britskej leteckej spoločnosti British Airways.

## Flotila

## Iné projekty

## Zdroj

Kategória:Letecké spoločnosti Spojeného kráľovstva
Kategória:Podniky založené v 1984
Kells

**Kells** môže byť:

* sídlo:
** v Írsku v grófstve Meath, pozri Kells (grófstvo Meath)
** v Írsku v grófstve Kilkenny, pozri Kells (grófstvo Kilkenny)
** v Anglicku v Cumbrii, pozri Kells (Cumbria)
** v Severnom Írsku v grófstve Antrim, pozri Kells (grófstvo Antrim)
** v Škótsku v grófstve Dumfries and Galloway, pozri Airds of Kells
* volebný okrsok v Kanade, v Britskej Kolumbii, pozri Fleetwood—Port Kells
* opátstvo v Írsku v grófstve Meath, pozri Opátstvo Kells
* priezvisko:
** Greg Mungoven Kells, kanadský obchodník a politik 
** Michael John Kells Fleetwood, britský hudobník (Fleetwood Mac)
** Morley Kells, kanadský politik
** Robert Kells, britský vojak, držiteľ ocenenia *Victoria Cross* 
** Ronald Allison Kells Mason, novozélandský básnik 
* R. Kelly, prezývka amerického R&B speváka

## Pozri aj
* Kells Priory, národný pamätník v Írsku v grófstve Kilkenny
* Book of Kells, ilustrovaný manuskript vytvorený keltskými mníchmi
* The Book of Kells (album), hudobný album skupiny Iona
* Kellská synoda, cirkevné zhromaždenie r. 1152
Kells (grófstvo Meath)

250px|thumb|Kells
**Kells** (ír. *Ceanannas*) je mesto vo východnej časti Írska, v grófstve Meath. Žije tu 5 248 obyvateľov (2006).

Leží na pravom brehu rieky Blackwater,  severozápadne od Navanu a  juhozápadne od Ardee. Nachádza sa na križovatke cesty I. triedy č. N3, II. triedy č. 52 a regionálnych ciest č. R163 a R164. 

Najznámejšou kultúrnou pamiatkou mesta je opátstvo *[[Abbey of Kells]]* s charakteristickou okrúhlou vežou a piatimi keltskými krížmi, spojené s menom svätého Kolumba, ako aj s manuskriptom zvaným Book of Kells. V miestnom kostole je pochovaný Sv. Kolumba a v jeho blízkosti stojí malé oratórium, zvané *St. Columcille's House*. Na okraji mesta, pri ceste smerom na Oldcastle, stojí vežovitá stavba z 18. storočia, tzv. *Spire of Lloyd*.

Kategória:Mestá v Írsku
Kategória:Mestá v grófstve Meath